# Il-Ġurnal Uffiċjali C 109A/2013

| | ISSN 1977-0987
  doi:10.3000/19770987.CA2013.109.mlt |
| --- | --- |
| Il-Ġurnal Uffiċjali
  tal-Unjoni Ewropea | C 109A |
| | |
| Edizzjoni bil-Malti | Informazzjoni u Avviżi | Volum 5616 ta' April 2013 |

ISSN 1977-0987

doi:10.3000/19770987.CA2013.109.mlt

Il-Ġurnal Uffiċjali

tal-Unjoni Ewropea

C 109A

Edizzjoni bil-Malti

Informazzjoni u Avviżi

Volum 5616 ta' April 2013

---

| Avviż Nru | Werrej | Paġna |
| --- | --- | --- |
| | V   Avviżi |
| | PROĊEDURI AMMINISTRATTIVI |
| | Il-Kummissjoni Ewropea |
| 2013/C 109A/01 | L-Uffiċċju tal-Amministrazzjoni u l-Pagament tal-Intitolamenti Individwali (PMO) — Pubblikazzjoni ta' avviż ta' post vakanti għal kariga ta' Direttur (AD 14) fi Brussell (Artikolu 29(2) tar-Regolamenti tal-Persunal) — COM/2013/10335 | 1 |

Avviż Nru

Werrej

Paġna

V   Avviżi

PROĊEDURI AMMINISTRATTIVI

Il-Kummissjoni Ewropea

2013/C 109A/01

L-Uffiċċju tal-Amministrazzjoni u l-Pagament tal-Intitolamenti Individwali (PMO) — Pubblikazzjoni ta' avviż ta' post vakanti għal kariga ta' Direttur (AD 14) fi Brussell (Artikolu 29(2) tar-Regolamenti tal-Persunal) — COM/2013/10335

1

REVIŻJONI TAL-ĠU C A KOMPETIZZJONI

Hawn taħt għandek issib il-lista ta' C A ppubblikati matul din is-sena.

Ħlief meta indikat mod ieħor, il-Ġurnali Uffiċjali huma ppubblikati fil-lingwi kollha.

| 5 | |
| --- | --- |
| 27 | (RO) |
| 29 | |
| 33 | |
| 34 | |
| 36 | (DA) |
| 41 | (BG) |
| 43 | (EN) |
| 49 | (ET) |
| 50 | (HU) |
| 51 | (SL) |
| 54 | (DE/EN/FR) |
| 58 | (EN/GA) |
| 75 | |
| 81 | |
| 82 | |
| 88 | (BG) |
| 89 | (CS) |
| 94 | |
| 104 | |
| 109 | |

5

27

(RO)

29

33

34

36

(DA)

41

(BG)

43

(EN)

49

(ET)

50

(HU)

51

(SL)

54

(DE/EN/FR)

58

(EN/GA)

75

81

82

88

(BG)

89

(CS)

94

104

109

| MT | |
| --- | --- |

MT

---

V Avviżi

PROĊEDURI AMMINISTRATTIVI

Il-Kummissjoni Ewropea

| 16.4.2013 | MT | Il-Ġurnal Uffiċjali tal-Unjoni Ewropea | CA 109/1 |
| --- | --- | --- | --- |

16.4.2013

MT

Il-Ġurnal Uffiċjali tal-Unjoni Ewropea

CA 109/1

---

L-Uffiċċju tal-Amministrazzjoni u l-Pagament tal-Intitolamenti Individwali (PMO)

Pubblikazzjoni ta' avviż ta' post vakanti għal kariga ta' Direttur (AD 14) fi Brussell

(Artikolu 29(2) tar-Regolamenti tal-Persunal)

COM/2013/10335

(2013/C 109 A/01)

Min aħna

l-Uffiċċju tal-Amministrazzjoni u l-Pagament tal-Intitolamenti Individwali (PMO) huwa uffiċċju amministrattiv tal-Kummissjoni Ewropea, marbut mad-DĠ Riżorsi Umani u Sigurtà (DG HR). Il-missjoni tiegħu hija li jistabbilixxi, jikkalkula u jħallas l-intitolamenti finanzjarji u r-remunerazzjoni tal-persunal tal-Kummissjoni Ewropea u ċerti Istituzzjonijiet u Korpi oħra tal-UE.

Bħala uffiċċju amministrattiv tal-Kummissjoni Ewropea, il-PMO jopera taħt is-superviżjoni ta' Kumitat Maniġerjali, ippresedut mid-Direttur Ġenerali tad-DĠ Riżorsi Umani. Japplikaw ir-regoli baġitarji u amministrattivi ġenerali tal-Kummissjoni Ewropea.

PMO huwa bbażat fi Brussell; huwa organizzat fi tmien unitajiet differenti, b'waħda minnhom fil-Lussemburgu u b'oħra f'Ispra (l-Italja). Jimmaniġġja baġit operazzjonali ta' madwar EUR 4,8 biljuni, li jinkludi essenzjalment is-salarji, il-pensjonijiet, kif ukoll rimborsi relatati mal-assigurazzjoni tas-saħħa, missjonijiet u esperti. Fih madwar 570 membru tal-persunal (statutorji u aġenti kuntrattwali) u baġit amministrattiv fil-livell ta' EUR 44 miljun.

Aħna nipproponu

Id-Direttur tal-Uffiċċju hu r-rappreżentant legali u l-immaġni pubblika tal-PMO, esternament u internament. Ikun responsabbli lejn il-Kumitat Maniġerjali u se jiżgura kollegament regolari mad-DĠ Riżorsi Umani.

Biex iwettaq dmirijietu, id-Direttur jeżerċita r-rwol ta' awtorità tal-ħatra fil-limiti mogħtija lilu mill-Kummissjoni u għandu l-poter ta' uffiċjal awtorizzanti b'delega.

Id-Direttur huwa responsabbli għat-tħaddim bla xkiel tal-Uffiċċju u għall-konformità mar-regoli eżistenti. Jiżgura ppjanar u mmaniġġjar effettiv tar-riżorsi umani u baġitarji u tal-attivitajiet tal-Uffiċċju, jiżgura standards ta' kwalità, il-monitoraġġ tal-iskadenzi, il-fluss tax-xogħol u li jintlaħqu l-miri. Jikkoordina u jagħmel superviżjoni tal-użu effettiv tal-attivitajiet ta' kontroll ex post u l-kontroll intern. Jirrapporta fuq bażi regolari lill-Kumitat Maniġerjali. Fil-kapaċità tiegħu ta' uffiċjal awtorizzanti b'delega, id-Direttur jipprepara u jissottometti Programm ta' Ħidma Annwali u Rapport ta' Attività Annwali lill-Kumitat Maniġerjali għall-approvazzjoni.

Qed infittxu

Il-kandidati għandhom:

| — | Ikollhom esperjenza maniġerjali tajba, inkluż prova ta' responsabbiltà diretta għall-immaniġġjar ta' persunal u baġits, il-kapaċità li jmexxu, jimmotivaw u jiżviluppaw timijiet kbar sal-ogħla livell tal-potenzjal tagħhom; |
| --- | --- |

—

Ikollhom esperjenza maniġerjali tajba, inkluż prova ta' responsabbiltà diretta għall-immaniġġjar ta' persunal u baġits, il-kapaċità li jmexxu, jimmotivaw u jiżviluppaw timijiet kbar sal-ogħla livell tal-potenzjal tagħhom;

| — | Ikollhom kapaċità tajba ħafna jistipulaw, jikkomunikaw u jimplimentaw il-prijoritajiet u jieħdu deċiżjonijiet biex jintlaħqu l-miri tal-PMO u tal-Kummissjoni inġenerali; |
| --- | --- |

—

Ikollhom kapaċità tajba ħafna jistipulaw, jikkomunikaw u jimplimentaw il-prijoritajiet u jieħdu deċiżjonijiet biex jintlaħqu l-miri tal-PMO u tal-Kummissjoni inġenerali;

| — | Ikollhom għarfien tajjeb tal-politiki tar-riżorsi umani tal-Kummissjoni kif ukoll tar-regoli tal-immaniġġjar finanzjarju tagħha u tal-proċeduri ta' kontroll intern; |
| --- | --- |

—

Ikollhom għarfien tajjeb tal-politiki tar-riżorsi umani tal-Kummissjoni kif ukoll tar-regoli tal-immaniġġjar finanzjarju tagħha u tal-proċeduri ta' kontroll intern;

| — | Ikunu professjonisti eċċezzjonali u dinamiċi, kapaċi jivvalutaw sew, b'kapaċitajiet kreattivi u strateġiċi biex jiżguraw aktar orjentazzjoni lejn il-klijenti filwaqt li kontinwament jimmiraw li jżidu l-effiċjenza; |
| --- | --- |

—

Ikunu professjonisti eċċezzjonali u dinamiċi, kapaċi jivvalutaw sew, b'kapaċitajiet kreattivi u strateġiċi biex jiżguraw aktar orjentazzjoni lejn il-klijenti filwaqt li kontinwament jimmiraw li jżidu l-effiċjenza;

| — | Ikollhom ħiliet interpersonali, ta' teħid ta' deċiżjonijiet, ta' komunikazzjoni u ta' negozjar eċċellenti; |
| --- | --- |

—

Ikollhom ħiliet interpersonali, ta' teħid ta' deċiżjonijiet, ta' komunikazzjoni u ta' negozjar eċċellenti;

| — | Ikollhom ħila tajba biex jiżguraw il-koordinazzjoni u l-immaniġġjar effettivi u dinamiċi kemm internament kif ukoll esternament; |
| --- | --- |

—

Ikollhom ħila tajba biex jiżguraw il-koordinazzjoni u l-immaniġġjar effettivi u dinamiċi kemm internament kif ukoll esternament;

| — | Ikunu kapaċi jaħdmu taħt pressjoni; |
| --- | --- |

—

Ikunu kapaċi jaħdmu taħt pressjoni;

| — | Huma essenzjali kapaċitajiet komunikattivi eċċellenti sabiex jikkomunikaw b'mod effiċjenti u fluwenti mal-partijiet interessati u l-konsumaturi; l-għarfien tal-Franċiż u l-Ingliż jitqies bħala vantaġġ. |
| --- | --- |

—

Huma essenzjali kapaċitajiet komunikattivi eċċellenti sabiex jikkomunikaw b'mod effiċjenti u fluwenti mal-partijiet interessati u l-konsumaturi; l-għarfien tal-Franċiż u l-Ingliż jitqies bħala vantaġġ.

L-applikanti jridu

| 1. | Ikunu ċittadini ta' wieħed mill-Istati Membri tal-UE. |
| --- | --- |

1.

Ikunu ċittadini ta' wieħed mill-Istati Membri tal-UE.

| 2. | Ikollhom:






  (i) | jew livell ta' edukazzjoni li jikkorrispondi għal studji universitarji li tlestew, iċċertifikati b'diploma, fejn il-perjodu normali tal-edukazzjoni universitarja jkun ta' erba' snin jew aktar; |
| --- | --- | --- |

2.

Ikollhom:

(i)

jew livell ta' edukazzjoni li jikkorrispondi għal studji universitarji li tlestew, iċċertifikati b'diploma, fejn il-perjodu normali tal-edukazzjoni universitarja jkun ta' erba' snin jew aktar;

| (ii) | jew livell ta' edukazzjoni li jikkorrispondi ma' studji universitarji li tlestew, iċċertifikati b'diploma, u esperjenza professjonali xierqa ta' mill-inqas sena, fejn il-perjodu normali tal-edukazzjoni universitarja jkun mill-inqas ta' tliet snin. |
| --- | --- |

(ii)

jew livell ta' edukazzjoni li jikkorrispondi ma' studji universitarji li tlestew, iċċertifikati b'diploma, u esperjenza professjonali xierqa ta' mill-inqas sena, fejn il-perjodu normali tal-edukazzjoni universitarja jkun mill-inqas ta' tliet snin.

| 3. | Ikollhom mill-inqas 15-il sena esperjenza professjonali ta' wara l-lawrja f'livell li l-kwalifiki msemmija hawn fuq jagħtu aċċess għalih. Mill-inqas ħames snin minn din l-esperjenza professjonali għandhom ikunu f'funzjoni maniġerjali ta' livell għoli (1) u għandu jkollhom ukoll xi esperjenza diretta f'qasam relatat ma' din il-kariga. |
| --- | --- |

3.

Ikollhom mill-inqas 15-il sena esperjenza professjonali ta' wara l-lawrja f'livell li l-kwalifiki msemmija hawn fuq jagħtu aċċess għalih. Mill-inqas ħames snin minn din l-esperjenza professjonali għandhom ikunu f'funzjoni maniġerjali ta' livell għoli (1) u għandu jkollhom ukoll xi esperjenza diretta f'qasam relatat ma' din il-kariga.

| 4. | Ikollhom għarfien tajjeb ħafna ta' waħda mil-lingwi uffiċjali tal-Unjoni Ewropea u għarfien adegwat ta' lingwa oħra minn dawn il-lingwi uffiċjali. |
| --- | --- |

4.

Ikollhom għarfien tajjeb ħafna ta' waħda mil-lingwi uffiċjali tal-Unjoni Ewropea u għarfien adegwat ta' lingwa oħra minn dawn il-lingwi uffiċjali.

| 5. | Ikunu għadhom ma laħqux l-età tal-irtirar, li għall-uffiċjali tal-Unjoni Ewropea hi definita bħala l-aħħar tax-xahar li fih il-persuna tagħlaq 65 sena (Ara l-Artikolu 52 lit (a) tar-Regolamenti tal-Persunal). |
| --- | --- |

5.

Ikunu għadhom ma laħqux l-età tal-irtirar, li għall-uffiċjali tal-Unjoni Ewropea hi definita bħala l-aħħar tax-xahar li fih il-persuna tagħlaq 65 sena (Ara l-Artikolu 52 lit (a) tar-Regolamenti tal-Persunal).

Indipendenza u dikjarazzjoni tal-interessi

Il-kandidati huma mitluba jikkonfermaw il-volontà tagħhom li jagħmlu dikjarazzjoni tal-impenn tagħhom li jaġixxu b'mod indipendenti fl-interess pubbliku u dikjarazzjoni ta' kwalunkwe interess li jista' jiġi kkunsidrat li jippreġudika l-indipendenza tagħhom.

Ħatra u kundizzjonijiet tal-impjieg

Id-Direttur se jintgħażel u jinħatar mill-Kummissjoni skont il-proċeduri tagħha tal-għażla u r-reklutaġġ (ara wkoll: Id-Dokument ta' Kompilazzjoni dwar il-Politika għall-Uffiċjali b'Kariga Għolja (2)). Kandidati minn lista mqassra se jissejħu għal intervista mill-Kumitat Konsultattiv tal-Kummissjoni għall-Ħatriet u minn ċentru ta' valutazzjoni mmexxi minn konsulenti tar-reklutaġġ esterni. Is-salarji u l-kundizzjonijiet tal-impjieg huma dawk stipulati fir-Regolamenti tal-Persunal għall-Uffiċjali fil-grad AD 14 tal-Unjoni Ewropea. L-applikanti għandhom jinnutaw li skont ir-Regolamenti tal-Persunal, il-persunal ġdid kollu jrid jagħmel b'suċċess perjodu ta' prova ta' disa' xhur.

Il-kandidati huma ġentilment mgħarrfa li l-proċeduri tal-għażla ser isiru bl-Ingliż, bil-Franċiż u/jew bil-Ġermaniż biss (3).

Il-kandidat magħżul se jiġi rreklutat bħala uffiċjal skont it-termini tar-Regolamenti tal-Persunal. Il-mandat tiegħu/tagħha bħala Direttur tal-PMO se jkun ta' tliet snin u jista' jiġġedded darba waħda għal perjodu ta' sentejn.

Opportunitajiet indaqs

L-Unjoni Ewropea tapplika politika ta' opportunitajiet indaqs.

Proċedura tal-applikazzjoni

Din il-kariga tista' tiġi ppubblikata fl-istess żmien ma' għadd ta' karigi oħrajn għal uffiċjali f'livell għoli. Il-kandidati li jixtiequ japplikaw għal iżjed minn kariga waħda jridu jressqu applikazzjoni separata għal kull kariga.

Qabel ma tissottometti l-applikazzjoni tiegħek, għandek tiċċekkja b'attenzjoni jekk tissodisfax il-kriterji ta' eliġibilità kollha, b'mod partikolari rigward it-tipi ta' diploma u l-esperjenza professjonali meħtieġa.

Jekk trid tapplika, trid tirreġistra permezz tal-Internet billi tmur fil-websajt

https://ec.europa.eu/dgs/human-resources/seniormanagementvacancies/

u ssegwi l-istruzzjonijiet li ssib hemm dwar id-diversi stadji tal-proċedura.

Hija responsabbiltà tiegħek li tlesti r-reġistrazzjoni onlajn tiegħek fil-ħin (4). Nirrakkomandaw bil-qawwa li ma tistenniex sal-aħħar ftit jiem biex tapplika, għaliex konġestjoni kbira fuq l-Internet jew xi difett fil-konnessjoni tal-Internet tiegħek jistgħu jwasslu biex ir-reġistrazzjoni onlajn tiġi tterminata qabel ma tkun lestejtha, u b'hekk ikollok tirrepeti l-proċess kollu. Ladarba d-data tal-iskadenza għas-sottomissjoni tar-reġistrazzjonijiet tkun għaddiet, ma tkunx tista' tirreġistra. Bħala regola ġenerali, registrazzjonijiet bil-posta elettronika normali li jaslu tard mhumiex se jiġu aċċettati.

Meta tlesti r-reġistrazzjoni onlajn tiegħek, inti tirċievi fuq l-iskrin numru ta' reġistrazzjoni li għandek tieħu nota tiegħu — dan ikun in-numru ta' referenza tiegħek f'kull kwistjoni li tirrigwarda l-applikazzjoni tiegħek. Meta tirċievi dan in-numru, il-proċess tar-reġistrazzjoni jkun intemm — in-numru huwa l-konferma li aħna nkunu rreġistrajna d-dejta li tkun daħħalt.

Jekk ma tirċevix numru, l-applikazzjoni tiegħek ma tkunx ġiet irreġistrata!

Jekk jogħġbok innota li jrid ikollok indirizz tal-posta elettronika. Dan l-indirizz jintuża biex tiġi identifikata r-reġistrazzjoni tiegħek kif ukoll biex tiġi infurmat bir-riżultat tal-proċedura. Għandek tinforma lill-Kummissjoni f'każ ta' tibdil fl-indirizz tal-posta elettronika tiegħek.

Mal-applikazzjoni tiegħek se tintalab tehmeż CV fil-format WORD jew PDF, u biex tinkludi ittra ta' motivazzjoni onlajn (massimu ta' 8 000 karattru). Kemm is-CV kif ukoll l-ittra jridu jkunu bl-Ingliż, bil-Franċiż jew bil-Ġermaniż.

Jekk jogħġbok innota li mhuwiex possibbli timmonitorja l-progress tal-applikazzjoni tiegħek onlajn. Inti tiġi kkuntattjat dwar l-istatus tal-applikazzjoni tiegħek direttament mid-DĠ li qiegħed jirrekluta.

Jekk għandek diżabbiltà li ma tippermettilekx tirreġistra onlajn, tista' tibgħat l-applikazzjoni (is-CV u l-ittra ta' motivazzjoni) fuq il-karta permezz ta' posta rreġistrata
   (5)
  , b'timbru postali b'data li ma taqbiżx id-data meta tagħlaq ir-reġistrazzjoni. Kull komunikazzjoni sussegwenti bejnek u bejn il-Kummissjoni tkun bil-posta. F'dan il-każ, mal-applikazzjoni tiegħek trid tehmeż ċertifikat, maħruġ minn entità rikonoxxuta, li juri d-diżabbiltà tiegħek. Għandek issemmi wkoll, fuq karta separata, kwalunkwe arranġamenti speċjali li taħseb li jistgħu jkunu meħtieġa biex jiffaċilitaw il-parteċipazzjoni tiegħek fl-għażla.

Jekk teħtieġ aktar tagħrif u/jew tiltaqa' ma' problemi tekniċi, jekk jogħġbok ibgħat e-mail lil HR-A2-MANAGEMENT-ONLINE@ec.europa.eu.

Data tal-għeluq

Id-data tal-għeluq għar-reġistrazzjoni hi s-16 ta' Mejju 2013. Ir-reġistrazzjoni onlajn ma tkunx possibbli wara nofsinhar (12:00), ħin ta' Brussell.

---

(1)  Fis-CVs tagħhom l-applikanti għandhom jindikaw għall-inqas għal dawn il-5 snin li fihom kisbu l-esperjenza maniġerjali ta' livell għoli: (1) it-titlu u r-rwol tal-pożizzjonijiet maniġerjali li kienu fihom, (2) l-għadd ta' membri tal-persunal li kienu jieħdu ħsieb f'dawn il-pożizzjonijiet, (3) id-daqs tal-baġits immaniġġjati, u (4) l-għadd ta' livelli ġerarkiċi 'l fuq u 'l isfel u l-għadd ta' kollegi pari.

(2)  http://ec.europa.eu/civil_service/docs/official_policy_en.pdf

(3)  Il-bord tal-għażla se jiżgura li ma jingħata l-ebda vantaġġ lil kelliema nattivi ta' dawn it-tliet lingwi.

(4)  Mhux aktar tard minn nofsinhar (12:00), ħin ta' Brussell, tas-16 ta' Mejju 2013.

(5)  Il-Kummissjoni Ewropea, Direttorat Ġenerali tar-Riżorsi Umani u s-Sigurtà, Unità għall-Persunal Eżekuttiv u Segretarjat CCA, COM/2013/10335, SC11 8/35, 1049 Bruxelles/Brussel, BELGIQUE/BELGIË.

---